पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण लगातार फैल रहा है। सोमवार को जालंधर बाईपास सब्जी मंडी में कोरोना नियमों का उल्लंघन किया गया। आढ़तियों, जमींदारों, रेहड़ी-फड़ी मार्केट में सब्जी बेचने और खरीदने वालों ने सोशल डिस्टेंसिंग का पालन नहीं किया। इससे संक्रमण फैलने का खतरा रहा। शाम के समय जिला मंडी बोर्ड अफसर दविंदर सिंह, मार्केट कमेटी सचिव टेक बहादुर, रेहड़ी-फड़ी के सदस्यों और जोधेवाल बस्ती एसएचओ ने मीटिंग की। इसमें फैसला लिया कि 15 मई तक रेहड़ी-फड़ी मार्केट बंद रखी जाएगी। वेंडर सीधा आढ़तियों से बोरियों में सामान खरीदेंगे। वहीं, रिटेल में सब्जी बेचने वाले आढ़तियों पर कार्रवाई की जाएगी।
अभी सब्जी मंडी में 800 से अधिक रेहड़ी-फड़ी
डीएमओ दविंदर सिंह और मार्केट कमेटी सचिव टेक बहादुर ने बताया कि सब्जी मंडी में 800 से अधिक रेहड़ी-फड़ी है। सरकार की गाइडलाइन में वेंडरों को ही गली-मोहल्लों में सब्जी बेचने की इजाजत है। इसके चलते रेहड़ी-फड़ी को बंद किया गया है। सुबह के समय आढ़तियों से ही सीधे वेंडर सब्जियां खरीदेंगे। इसके लिए संबंधित थाने को सूचित कर दिया गया है और आढ़तियों को लेटर भी जारी कर दिया गया है कि सोशल डिस्टेंसिंग का खास ख्याल रखा जाए। मंगलवार से मंडी में पुलिस भी मौजूद रहेगी, जोकि पूरा प्रबंध देखेगी।
डीएमओ ने बताया कि इस दौरान सब्जियों के दाम नहीं बढ़ेंगे, क्योंकि अगर मंडी पूरी तरह से बंद रहती है और सप्लाई प्रभावित हो तो सब्जियों के दाम बढ़ने के चांस रहते हैं। गाइडलाइन के मुताबिक ट्रांसपोर्ट को छूट है और दूसरे राज्यों से सब्जियां आ रही है, इसलिए किसी को घबराने की जरूरत नहीं।
-दविंदर सिंह, डीएमओ
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn